Document ID: 32002D0049

Komisijas Lēmums
(2002. gada 23. janvāris),
ar ko otro reizi groza Lēmumu 2001/304/EK par dažu dzīvnieku izcelsmes produktu marķēšanu un lietošanu saistībā ar Lēmumu 2001/172/EK par dažiem aizsardzības pasākumiem, kas attiecas uz mutes un nagu sērgu Apvienotajā Karalistē
(izziņots ar dokumenta numuru C(2002) 293)
(Dokuments attiecas uz EEZ)
(2002/49/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK, kas attiecas uz veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar dažiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 10. pantu,
ņemot vērā Padomes 1989. gada 11. decembra Direktīvu 89/662/EEK, kas attiecas uz veterinārajām pārbaudēm Kopienas iekšējā tirdzniecībā nolūkā izveidot iekšējo tirgu [3], kurā jaunākie grozījumi izdarīti ar Direktīvu 92/118/EEK, un jo īpaši tās 9. pantu,
ņemot vērā Padomes 1964. gada 26. jūnija Direktīvu 64/433/EEK par nosacījumiem svaigas gaļas ražošanai un tirdzniecībai [4], kurā jaunākie grozījumi izdarīti ar Direktīvu 95/23/EK [5], un jo īpaši tās 6. panta 1. punkta f) apakšpunktu,
ņemot vērā Padomes 1976. gada 21. decembra Direktīvu 77/99/EEK par dzīvnieku veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību [6], kurā jaunākie grozījumi izdarīti ar Padomes Direktīvu 97/76/EK [7], un jo īpaši tās 3. panta A punkta 7) apakšpunktu,
tā kā:
(1) Pēc ziņojumiem par mutes un nagu sērgas uzliesmojumiem Apvienotajā Karalistē Komisija pieņēma 2001. gada 19. oktobra Lēmumu 2001/740/EK par dažiem aizsardzības pasākumiem pret mutes un nagu sērgu Apvienotajā Karalistē [8], kurā jaunākie grozījumi izdarīti ar Lēmumu 2002/37/EK [9].
(2) Komisija Lēmums 2001/172/EK [10] un pēc tam Lēmumi 2001/356/EK [11] un 2001/740/EK ierobežoja svaigas uzņēmīgo dzīvnieku gaļas un šādas gaļas produktu sūtījumus no Apvienotās Karalistes, ja netika izpildītas dažas prasības.
(3) Komisija tāpēc pieņēma 2001. gada 11. aprīļa Lēmumu 2001/304/EK par dažu dzīvnieku izcelsmes produktu marķēšanu un lietošanu saistībā ar Lēmumu 2001/172/EK par dažiem aizsardzības pasākumiem, kas attiecas uz mutes un nagu sērgu Apvienotajā Karalistē [12], kurā jaunākie grozījumi izdarīti ar Lēmumu 2001/345/EK [13].
(4) Pēdējais mutes un nagu sērgas uzliesmojums Lielbritānijā reģistrēts 2001. gada 30. septembrī, t. i., vairāk nekā pirms 3 mēnešiem, un visā Lielbritānijā ir pabeigta seroloģiskā uzraudzība, kuru veica, lai pamatotu to, ka vairs nav vajadzīgi ar slimību saistītie ierobežojumi.
(5) Dzīvnieku veselības situācija ir uzlabojusies, tādēļ pašlaik var atcelt lielāko daļu ierobežojumu, jo īpaši tos, kas piemērojami dzīvnieku izcelsmes produktu sūtījumiem no Apvienotās Karalistes un lielākajai daļai uzņēmīgo sugu dzīvnieku.
(6) Tomēr piesardzības labad joprojām ir jāsaglabā stingra to gaļas un gaļas produktu sūtījumu kontrole, ko nedrīkst laist tirgū un kas iegūti no uzņēmīgo sugu dzīvniekiem, kuri nokauti no 2001. gada 1. februāra, iespējamās vīrusa ievešanas dienas, līdz 2001. gada 23. aprīlim, dienai, kas paziņota saskaņā ar Lēmuma 2001/304/EK 3. pantu.
(7) Attiecīgi jāgroza Lēmums 2001/304/EK.
(8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lēmumu 2001/304/EK groza šādi:
1. Lēmuma 1. panta 1. punktu aizstāj ar šādu punktu:
"1. Saskaņā ar Direktīvas 72/461/EEK 5. panta 1. punktu svaigu gaļu, kas atbilst Padomes Direktīvas 64/433/EEK 3. panta prasībām un kas iegūta no govju, aitu, kazu un cūkas sugas dzīvniekiem, svaigu gaļu, kura atbilst Direktīvas 91/495/EEK 6. panta prasībām un kura iegūta no citiem pārnadžiem, kā izcelsme ir Lielbritānijā, un gaļu, kura pārstrādāta Lielbritānijā laikā no 2001. gada 1. februāra līdz dienai, kad stājas spēkā šis lēmums, nemarķē ar veselības marķējumu, kas paredzēts Direktīvas 64/433/EEK I pielikuma XI nodaļā vai Direktīvas 91/495/EEK I pielikuma III nodaļā."
2. Lēmuma 1. panta 5. punktu aizstāj ar šādu punktu:
"5. Atkāpjoties no 1. punkta, gaļu, ko drīkst nosūtīt no Lielbritānijas saskaņā ar Komisijas Lēmumiem 2001/172/EK, 2001/356/EK vai 2001/740/EK, var marķēt ar veselības marķējumu, kurš paredzēts Direktīvas 64/433/EEK I pielikuma XI nodaļā vai Direktīvas 91/495/EEK I pielikuma III nodaļā."
3. Lēmuma 2. panta 1. punktā otro daļu aizstāj ar šādu daļu:
"Atkāpjoties no pirmās daļas, gaļas produktus, kuriem veikta viena no apstrādēm, kas noteiktas Padomes Direktīvas 80/215/EEK 4. panta 1. punktā, vai kuri sagatavoti, vienmērīgi un viscaur tos apstrādājot tā, ka pH vērtība ir mazāka par 6, var marķēt ar veselības marķējumu, kas paredzēts Direktīvas 77/99/EEK B pielikuma VI nodaļā."
2. pants
Šis lēmums ir adresēts dalībvalstīm.
Briselē, 2002. gada 23. janvārī

Labels: 17
7
0
6
18